钦定古今图书集成/明伦汇编/交谊典/第077卷 > 《贺新郎》葛长庚
## 钦定古今图书集成/明伦汇编/交谊典/第077卷 > 《贺新郎》葛长庚

且尽杯中酒。问平生、湖海心期，更如君否。渭树江云
多少恨，离合古今非偶。更风雨、十常八九。长铗歌弹
明月堕，对萧萧、客鬓闲携手。还怕折，渡头柳。小楼
夜久微凉透。倚危栏、一池倒影，半空星斗。此会明年
知何处，𬞟末秋风未久。谩输与、鹭朋鸥友。已办扁舟
松江去，与鲈鱼、莼菜论交旧。应念此，重回首。